sukhrobnurali/uzbek-legal-corpus huggingface dataset:
Davlat notarial idoralari va notarial arxivlar faoliyatini moliyalashtirish tartibi toʻgʻrisidagi nizomga oʻzgartirishlar kiritish haqida
(resolution, 2017-02-14)

Oʻzbekiston Respublikasi Vazirlar Mahkamasining 2016-yil 23-dekabrdagi 413-son “Adliya organlari va muassasalarining budjetdan tashqari jamgʻarmalariga mablagʻlar ajratishni tartibga solish chora-tadbirlari toʻgʻrisida”gi qaroriga muvofiq, Oʻzbekiston Respublikasi Adliya vazirligi, Mehnat vazirligi hamda Moliya vazirligi qaror qiladi: 1. Oʻzbekiston Respublikasi Adliya vazirligi, Mehnat va aholini ijtimoiy muhofaza qilish vazirligi hamda Moliya vazirligining 2010-yil 22-dekabrdagi 19, 201 va 106-son qarori (roʻyxat raqami 2168, 2010-yil 22-dekabr) (Oʻzbekiston Respublikasi qonun hujjatlari toʻplami, 2010-y., 51-son, 501-modda) bilan tasdiqlangan Davlat notarial idoralari va notarial arxivlar faoliyatini moliyalashtirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandda: ikkinchi xatboshidagi “15” raqami “10” raqamiga almashtirilsin; toʻrtinchi xatboshi quyidagi tahrirda bayon etilsin: “gerb yigʻimidan tushadigan mablagʻlarning 50 foizi;”. 2. 2-bandning birinchi xatboshisidagi “gʻaznachilik hisob raqamlariga tushadigan 15 foizi miqdoridagi” degan soʻzlar “shaxsiy gʻazna hisobvaraqlariga tushadigan 10 foizi miqdoridagi” degan soʻzlar bilan almashtirilsin. 3. 5-bandda: uchinchi xatboshidagi “15” raqami “10” raqamiga almashtirilsin; toʻrtinchi xatboshi quyidagi tahrirda bayon etilsin; “markaziy apparat smetasi boʻyicha — notarial harakatlarni amalga oshirganlik uchun undiriladigan davlat bojlari summasining hududiy adliya organlarining shaxsiy gʻazna hisobvaraqlariga tushadigan 10 foizi miqdoridagi mablagʻlarining Oʻzbekiston Respublikasi Adliya vazirligida jamlanadigan mablagʻlar qismi, shuningdek gerb yigʻimidan tushadigan mablagʻlarning 50 foizi hamda Sudlar va adliya organlarini rivojlantirish jamgʻarmasidan ajratiladigan mablagʻlar hisobiga shakllantiriladi.”. 4. 8-banddagi “gʻaznachilik hisob raqamlariga” degan soʻzlar “shaxsiy gʻazna hisobvaraqlariga” degan soʻzlar bilan almashtirilsin. 5. 10-bandning “v” kichik bandi quyidagi tahrirda bayon etilsin: “v) mazkur Nizomning 1-bandi toʻrtinchi xatboshisida koʻrsatilgan mablagʻlar Dasturga muvofiq gerbli blankalar tayyorlashga hamda boshqa shaxsga berish taqiqlangan va xatlab qoʻyilgan avtomototransport vositalari toʻgʻrisidagi elektron maʼlumotlar bankini yaratishga, shuningdek adliya organlari va muassasalarining moddiy-texnik bazasini mustahkamlash va xodimlarini moddiy ragʻbatlantirish tadbirlariga maqsadli tartibda sarflanadi;”. 6. 25-banddagi “hududiy adliya boshqarmalarining” degan soʻzlar “hududiy adliya organlarining” degan soʻzlar bilan almashtirilsin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 23-sentabrdagi OʻRQ-411-sonli Qonuni)
(law, 2019-03-25)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 23-sentabrdagi OʻRQ-411-sonli Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga 2017-yilning 25-sentabridan boshlab oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Huquqiy ekspertiza va xalqaro shartnomalar boshqarmasiga hamda Oʻzbekiston Respublikasi adliya vaziri M.M. Ikramov zimmasiga yuklansin. 1. Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qarori (Oʻzbekiston Respublikasi QT, 1997-y., 10-son, 33-modda) 1-bandining yettinchi xatboshidagi “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da” soʻzlaridan keyin “va Oʻzbekiston Respublikasi qonun hujjatlari maʼlumotlari milliy bazasida” soʻzlari qoʻshilsin. 2. Vazirlar Mahkamasining “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida” 2000-yil 19-maydagi 197-son qarori (Oʻzbekiston Respublikasi QT, 2000-y., 5-son, 26-modda) 1-bandining uchinchi xatboshidagi “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da” soʻzlaridan keyin “va Oʻzbekiston Respublikasi qonun hujjatlari maʼlumotlari milliy bazasida” soʻzlari qoʻshilsin.
Oʻzbekiston Respublikasi Hukumatining ayrim qarorlariga qoʻshimcha va oʻzgartirishlar kiritish toʻgʻrisida (Oʻzbekiston Respublikasi Prezidentining “Toshkent metropolitenini yanada rivojlantirish va faoliyati samaradorligini oshirishga doir chora-tadbirlar toʻgʻrisida” 2016-yil 21-oktabrdagi PQ-2638-son qarori)
(resolution, 2017-02-14)

Oʻzbekiston Respublikasi Prezidentining “Toshkent metropolitenini yanada rivojlantirish va faoliyati samaradorligini oshirishga doir chora-tadbirlar toʻgʻrisida” 2016-yil 21-oktabrdagi PQ-2638-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimcha va oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin. 1. Vazirlar Mahkamasining 2006-yil 31-yanvardagi 11-son qarori (Oʻzbekiston Respublikasi QT, 2006-y., 1-son, 6-modda) bilan tasdiqlangan Toshkent shahrida yoʻlovchilar tashish yoʻnalishlarini joylashtirish uchun ochiq tenderlarni tashkil etish va oʻtkazish toʻgʻrisidagi Nizomning 12-bandiga “Toshkent shahar hokimligi” soʻzlaridan keyin “Oʻzbekiston temir yoʻllari” AJ” soʻzlari qoʻshilsin. 2. Vazirlar Mahkamasining “2016 — 2019-yillar davrida “Toshkent metropoliteni” DUK poyezdlarining harakat xavfsizligini taʼminlash uchun moddiy-texnik bazani mustahkamlash, harakatdagi tarkibni modernizatsiyalash va zamonaviy muhandislik-texnik vositalar bilan jihozlash chora-tadbirlari kompleksi toʻgʻrisida” 2016-yil 3-fevraldagi 24-son qarorining nomidagi, muqaddimasidagi, 1-bandning toʻrtinchi xatboshidagi, 2-bandning birinchi va toʻrtinchi xatboshidagi, 3-bandning beshinchi xatboshidagi, 5-banddagi, 6-bandning uchinchi xatboshidagi va 7-banddagi, shuningdek qarorga 1 va 2-ilovalardagi “DUK” qisqartmasi “UK” qisqartmasi bilan almashtirilsin.
Mikroprotsessorli va kontaktsiz kartalar hamda ularga xizmat koʻrsatadigan uskunalar ishlab chiqishni tashkil etish toʻgʻrisida
(resolution, 2017-02-13)

9. Oʻzbekiston Respublikasi Vazirlar Mahkamasining “Oʻrnatilgan ishlab chiqarish maydonlarini optimallashtirish va “Oniks” OAJ ning moliyaviy sogʻlomlashtirish choralari toʻgʻrisida” 2014-yil 4-aprelidagi 83-sonli qarori 2-ilovasidan 2-pozitsiya chiqarib tashlansin.
Vazirlar Mahkamasining “Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida” 2011-yil 6-apreldagi 104-son qaroriga oʻzgartirish kiritish haqida
(resolution, 2017-02-13)

Oʻzbekiston Respublikasi Vazirlar Mahkamasi huzuridagi Davlat personallashtirish markazining biometrik hujjatlar berganlik uchun tushadigan budjetdan tashqari mablagʻlaridan foydalanish mexanizmini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida” 2011-yil 6-apreldagi 104-son qarorining 1-bandi “b” kichik bandida (Oʻzbekiston Respublikasi QT, 2011-y., 4-son, 26-modda): a) toʻrtinchi xatboshi quyidagi tahrirda bayon qilinsin: biometrik pasport tizimini modernizatsiya qilish uchun import uskuna va dasturiy taʼminlash hamda ishlab chiqarish asbob-uskunalarini taʼmirlash uchun ehtiyot qismlar sotib olish”; b) beshinchi xatboshidagi “xorijiy pudratchilar” soʻzlari “xorijiy pudratchilar yoki Oʻzbekiston Respublikasining pudrat tashkilotlari” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Alkogolli mahsulotlarning xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-09-02)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, alkogolli mahsulotlarning xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Alkogolli mahsulotlarning xavfsizligi toʻgʻrisidagi umumiy texnik reglament ilovaga* muvofiq tasdiqlansin va u rasmiy eʼlon qilingan kundan boshlab olti oydan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi bilan ularda koʻrsatilgan mahsulotlar va xizmatlarni standartlashtirish boʻyicha ilgari qabul qilingan normativ hujjatlar majburiylik tusini yoʻqotishi va belgilangan tartibda qoʻllashning ixtiyoriyligiga ega boʻlishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab alkogolli mahsulotlarning xavfsizligini standartlashtirish boʻyicha normativ hujjatlarni qoʻllashda majburiylik tusini bekor qilish va ixtiyoriylikni taʼminlash choralarini koʻrsin. 4. “Oʻzvinosanoat-xolding” XK” aksiyadorlik jamiyati, “Oʻzstandart” agentligi Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzavtosanoat” AK boshqaruvi raisi U.U. Rozukulov va Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin.
Davlat mulkini samarali boshqarish chora-tadbirlari toʻgʻrisida
(resolution, 2017-09-02)

6. Oʻzbekiston Respublikasi Vazirlar Mahkamasining “Davlat mulkidan samarali foydalanish va Toshkent shahri aholisining uy-joy-kommunal shart-sharoitlarini yanada yaxshilash chora-tadbirlari toʻgʻrisida” 2015-yil 2-martdagi 39-son qarori 1-ilovasining 5-bandi chiqarib tashlansin.
Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ-2699-sonli qaroriga oʻzgartirish kiritish toʻgʻrisida
(resolution, 2017-09-30)

Oʻzbekiston Respublikasi bilan Belarus Respublikasi oʻrtasida savdo-iqtisodiy munosabatlarni yanada kengaytirish maqsadida: 1. Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ-2699-sonli qaroriga 13-2-ilovasi izohining beshinchi xatboshi quyidagi tahrirda bayon etilsin: “****Belarus Respublikasi, Qozogʻiston Respublikasi, Rossiya Federatsiyasi va Ukrainada ishlab chiqarilayotgan hamda olib kelinayotgan yangi transport vositalari bundan mustasno”. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ–2454-son qarori)
(resolution, 2017-06-26)

Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ-2454-son qaroriga muvofiq, shuningdek iqtisodiyotning strategik tarmoqlaridagi investitsiya loyihalari ayrim banklar tomonidan samarali moliyalashtirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Vazirlar Mahkamasining “Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ-2454-son qarorini amalga oshirish chora-tadbirlari haqida” 2016-yil 10-fevraldagi 33-son qarorida (Oʻzbekiston Respublikasi qonun hujjatlari toʻplami, 2016-y., 6-son, 56-modda): a) 1-ilovadan “Banklar” qatori va 13, 16-pozitsiyalar chiqarib tashlansin; b) 2-ilovadan “Banklar” qatori va 64-pozitsiya chiqarib tashlansin; v) 3-ilovaning “Banklar” boʻlimiga quyidagi mazmundagi 1684-1686-pozitsiyalar qoʻshilsin: “ 1684 “Asaka” ATB Toshkent shahri 1685 “Ipoteka-bank” ATIB Toshkent shahri 1686 “Oʻzsanoatqurilishbank” ATB Toshkent shahri ”. 2. Vazirlar Mahkamasining 2016-yil 5-avgustdagi 252-son qarori (Oʻzbekiston Respublikasi qonun hujjatlari toʻplami, 2016-y., 32-son, 388-modda) bilan tasdiqlangan 2016-yil 31-dekabrgacha boʻlgan muddatda xorijiy investorlar jalb etiladigan aksiyadorlik jamiyatlari roʻyxatida: a) 30, 32 va 33-pozitsiyalar chiqarib tashlansin; b) 31-pozitsiya quyidagi tahrirda bayon qilinsin: “ 31 “Aloqabank” ATB* Toshkent shahri ”; g) quyidagi mazmundagi izoh qoʻshilsin: “* 2017-yil 31-dekabrgacha boʻlgan muddatda xorijiy investorlar jalb etiladigan aksiyadorlik jamiyatlari”.
Yagona soliq toʻlovining eng kam miqdori kiritilishi munosabati bilan yagona soliq toʻlovini hisoblab chiqarish va toʻlash tartibi toʻgʻrisidagi nizomga oʻzgartirish va qoʻshimcha kiritish haqida
(resolution, 2019-02-28)

Oʻzbekiston Respublikasining Soliq kodeksi, “Davlat soliq xizmati toʻgʻrisida”gi Oʻzbekiston Respublikasi Qonunining 7-moddasi va Oʻzbekiston Respublikasi Prezidentining 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasining 2011-yil 2-fevraldagi 5, 4, 2011-4-son qarori (roʻyxat raqami 2203, 2011-yil 3-mart) (Oʻzbekiston Respublikasi qonun hujjatlari toʻplami, 2011-y., 9-son, 93-modda) bilan tasdiqlangan Yagona soliq toʻlovining eng kam miqdori kiritilishi munosabati bilan yagona soliq toʻlovini hisoblab chiqarish va toʻlash tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-band quyidagi tahrirda bayon etilsin: “8. YSTning eng kam miqdori quyidagi formula boʻyicha aniqlanadi: EKMyast — YSTning eng kam miqdori; S — yer soligʻi. Yer soligʻini hisoblab chiqarishda mazkur joy va yer toifasi uchun belgilangan stavkalar qoʻllaniladi. Bunda, Toshkent shahrida — 5-zona uchun belgilangan yer soligʻi stavkalari qoʻllaniladi. Yer soligʻi bir chorak hisobida hisoblab chiqariladi ((yer uchastkasi (ijaraga olingan xona) maydoni x belgilangan stavka) / 4). Agar ushbu Nizom 2-bandining “g” kichik bandida koʻrsatilgan yuridik shaxs hisobot choragi mobaynida ushbu Nizomning 1-bandida belgilangan YSTning eng kam miqdorini hisobga olgan holda YSTni toʻlashni boshlagan boʻlsa, yer soligʻi ushbu yuridik shaxsga YSTning eng kam miqdorini hisobga olgan holda YSTni hisoblab chiqarish va toʻlash tartibi tatbiq etilgan hisobot choragidagi oylarni inobatga olib hisoblab chiqiladi (yer uchastkasi va (yoki) ijaraga olingan xona maydoni) x belgilangan stavka) / 12 x YSTning eng kam miqdorini hisobga olgan holda YST hisoblab chiqarilgan va toʻlangan hisobot choragidagi oylar soni). K1 — amalga oshirilayotgan faoliyat turidan kelib chiqib qoʻllaniladigan ushbu Nizomning 1-ilovasida koʻrsatilgan pasaytiruvchi koeffitsiyent; K2 — yuridik shaxsning joylashgan joyidan kelib chiqib qoʻllaniladigan ushbu Nizomning 1-ilovasida koʻrsatilgan pasaytiruvchi koeffitsiyent.”. 2. 2-ilova “M.Oʻ.” degan qisqartmadan keyin “(muhr mavjud boʻlgan taqdirda)” degan soʻzlar bilan toʻldirilsin.
“Dorixona muassasalari tomonidan tayyorlanadigan va idishlarga joylanadigan dori vositalarini tashqi bezagiga doir qoidalarni tasdiqlash haqida”gi buyruqni oʻz kuchini yoʻqotgan deb topish haqida
(order, 2017-02-03)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuni hamda Vazirlar Mahkamasining 2016-yil 27-oktabrdagi 365-son “Dori vositalarining xavfsizligi toʻgʻrisidagi umumiy texnik reglamentni tasdiqlash haqida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2002-yil 15-apreldagi 177-son “Dorixona muassasalari tomonidan tayyorlanadigan va idishlarga joylanadigan dori vositalarini tashqi bezagiga doir qoidalarni tasdiqlash haqida”gi buyrugʻi (roʻyxat raqami 1129, 2002-yil 18-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 8-son) oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Dorixona muassasalarida giyohvand va zaharli moddalar saqlagan dori vositalarini saqlash, qoʻriqlash va yongʻindan xabar beruvchi texnika vositalari bilan jihozlashga doir namunaviy talabnomani oʻz kuchini yoʻqotgan deb topish haqida
(order, 2017-02-03)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuniga muvofiq buyuraman: 1. Oʻzbekiston Respublikasi Sogʻliqni saqlash vazirligi tomonidan 1999-yil 5-martda 4/6-108-son bilan tasdiqlangan Dorixona muassasalarida giyohvand va zaharli moddalar saqlagan dori vositalarini saqlash, qoʻriqlash va yongʻindan xabar beruvchi texnika vositalari bilan jihozlashga doir namunaviy talabnoma (roʻyxat raqami 690, 1999-yil 2-aprel) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Ichki ishlar vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Respublikada bank plastik kartochkalari asosida naqd pulsiz hisob- kitob tizimini yanada rivojlantirish uchun qulay shart-sharoitlar yaratish chora-tadbirlari toʻgʻrisida
(resolution, 2021-04-30)

Naqd pulsiz hisob-kitob tizimini rivojlantirishni yanada ragʻbatlantirish, plastik kartochkalarga, terminallarga va tegishli uskunalarga boʻlgan talab-ehtiyojlarni qondirish, shuningdek, pul mablagʻlarining bankdan tashqari aylanmasini kamaytirish maqsadida: 1. Oʻzbekiston Respublikasi Prezidentining “Plastik kartochkalar asosida naqd pulsiz hisob-kitob tizimini yanada rivojlantirishga oid qoʻshimcha chora-tadbirlar toʻgʻrisida” 2006-yil 3-avgustdagi PQ-433-sonli qarori 1-bandining ikkinchi xatboshida nazarda tutilgan bojxona imtiyozlarining amal qilish muddati 2020-yilning 1-yanvariga qadar uzaytirilsin. 3. Bank mikroprotsessor plastik kartochkalari, toʻlov terminallari ishlab chiqaruvchilar, chakana toʻlov tizimlarining protsessing markazlari olib kirilayotgan xomashyo, sarflanuvchi va butlovchi materiallardan, dasturiy taʼminot vositalaridan hamda plastik kartochkalar, terminallar, bankomatlar, infokioskalar va boshqa uskunalar ishlab chiqarish uchun litsenziyalardan samarali va qatʼiyan maqsadli foydalanishni hamda ana shular vositasida hisob-kitoblar amalga oshirilishini taʼminlasin, kelgusida ularni ishlab chiqarish mahalliylashtirilsin. 4. Oʻzbekiston Respublikasi Davlat soliq qoʻmitasi Davlat bojxona qoʻmitasi bilan birgalikda olib kirilayotgan xom ashyo, sarflanuvchi va butlovchi materiallar, dasturiy taʼminot vositalari va litsenziyalardan maqsadli foydalanilishi ustidan qattiq nazorat oʻrnatsin. Belgilab qoʻyilsinki, imtiyozlar qoʻllanilgan holda olib kirilayotgan xom ashyo, sarflanuvchi va butlovchi materiallar, dasturiy taʼminot vositalari va litsenziyalardan maqsadga xilof tarzda foydalanilgan taqdirda, bojxona imtiyozlari berilishi munosabati bilan bojxona toʻlovlarining toʻlanmay qolgan summasi qonun hujjatlarida nazarda tutilgan moliyaviy sanksiyalarni qoʻllangan holda Oʻzbekiston Respublikasining Davlat budjetiga undirib olinadi. 5. Oʻzbekiston Respublikasi Markaziy banki va tijorat banklari Oʻzbekiston Banklari uyushmasi bilan birgalikda: isteʼmol ehtiyojlari uchun moʻljallangan tovarlar (ishlar, xizmatlar)ni xarid qilish uchun plastik kartochkalardan foydalanish asosida turli xil kredit mahsulotlari joriy etilishini; plastik kartochkalardan foydalanuvchilarning ularni ishlatishdan manfaatdorligini oshirish va ragʻbatlantirishga yoʻnaltirilgan turli xil bonus, diskont va ragʻbatlantiruvchi dasturlarni savdo-servis tashkilotlari bilan birgalikda tatbiq etish amaliyoti kengaytirilishini; samarali, zamonaviy va qulay toʻlov vositasi sifatida plastik kartochkalardan foydalanish afzalliklarini ommaviy axborot vositalarida keng yoritishga yoʻnaltirilgan tashkiliy tadbirlar tizimli asosda oʻtkazilishini taʼminlasinlar. 7. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirishlar kiritish haqida
(order, 2019-01-05)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2010-yil 20-dekabrdagi 303-mh-son buyrugʻi (roʻyxat raqami 2165, 2010-yil 20-dekabr) (Oʻzbekiston Respublikasi qonun hujjatlari toʻplami, 2010-y., 51-son, 498-modda) bilan tasdiqlangan Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Notariat, advokatura va FHDY organlari boshqarmasi hamda Qonun hujjatlarini turkumlash va huquqiy axborot boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Usmanov zimmasiga yuklansin. 1. 1-bandning ikkinchi xatboshisi quyidagi tahrirda bayon etilsin: “Tanlov oʻtkazishni tashkiliy-texnik jihatdan taʼminlash maqsadida komissiyaning ishchi organi faoliyat yuritadi. Ishchi organning shaxsiy tarkibi Oʻzbekiston Respublikasi Adliya vazirligi Kadrlar boshqarmasi hamda Notariat, advokatura va FHDY organlari boshqarmasining soha boʻyicha masʼul xodimlari orasidan shakllantiriladi va komissiya raisi tomonidan tasdiqlanadi. Ishchi organ oʻz faoliyatini komissiya raisining rahbarligida amalga oshiradi.”. 2. 13-banddagi “ishchi organ” degan soʻzlar “komissiya masʼul kotibi” degan soʻzlar bilan almashtirilsin. 3. 172-banddagi “har bir savol uchun 2 daqiqa” degan soʻzlar “barcha savollar uchun 60 daqiqa” degan soʻzlar bilan almashtirilsin. 4. 21-bandning ikkinchi xatboshisidagi “ikki soat” degan soʻzlar “toʻqson daqiqa” degan soʻzlar bilan almashtirilsin. 5. 1a, 2 va 2a-ilovalardagi “ishchi organi rahbari” degan soʻzlar “masʼul kotibi” degan soʻzlar bilan almashtirilsin.